Diari Oficial de la Generalitat Valenciana


Sumari del DOGV 2513, del 23-05-1995 (1995/834791)

ORDRE de 4 de maig de 1995, de la Conselleria de Medi Ambient, per la qual s'estableixen ajudes en l'àmbit del II Pla d'Accions Prioritàries Contra els Incendis Forestals.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/04/(3)/dof/vci/html**

### Dades del document

Número de DOGV
:   2513

Data del DOGV
:   23-05-1995

Secció del DOGV
:   DISPOSICIONS GENERALS

Número del document
:   1995/834791


Data del document
:   04-05-1995

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

ORDRE de 4 de maig de 1995, de la Conselleria de Medi Ambient, per la qual s'estableixen ajudes en l'àmbit del II Pla d'Accions Prioritàries Contra els Incendis Forestals.  
En el Pla de Prevenció d'Incendis Forestals elaborat per la Conselleria de Medi Ambient, es preveu la necessitat d'implicar els ajuntaments i particulars en totes aquelles accions encaminades a la defensa de les forests davant del risc d'incendis.  
Es considera necessari fomentar a la Comunitat Valenciana els treballs de prevenció contra els incendis forestals, afavorir les zones forestals mitjançant actuacions de la Generalitat Valenciana compatibles amb la forest, a fi de compensar els aspectes desfavorables que la conservació de la forest en bon estat pot tenir per als municipis i particulars situats en aquestes zones, i fer prevaler totes aquelles mesures que contribuesquen a una eficaç defensa de les masses forestals.  
D'acord amb el que preveuen la Llei de la Generalitat Valenciana 3/1993, de 9 de desembre, Forestal de la Comunitat Valenciana; el Decret Legislatiu de 26 de juny de 1991, del Govern Valencià, pel qual s'aprovà el text refós de la Llei d'Hisenda Pública de la Generalitat Valenciana, i l'Ordre del Ministeri d'Agricultura, Pesca i Alimentació de 18 de febrer de 1992, per a l'establiment del II Pla d'Accions Prioritàries Contra els Incendis Forestals, i el Decret 206/1994, del Govern Valencià, pel qual s'estableixen ajudes en l'àmbit del II Pla d'Accions Prioritàries contra els Incendis Forestals i activitats complementàries de prevenció d'incendis durant 1994 i 1995,  
ORDENE:  
Article primer. àmbit d'aplicació  
Es convoquen per a l'any 1995 ajudes per a la realització d'activitats encaminades a la defensa contra els incendis forestals a la Comunitat Valenciana.  
Article segon. Beneficiaris  
Podran ser beneficiaris d'aquestes ajudes els propietaris de terrenys de titularitat pública o privada, els titulars de drets d'ús o aprofitament de qualsevol naturalesa sobre aquests, i aquells que tinguen concertats amb els anteriors convenis o acords per a la realització d'activitats en prevenció d'incendis forestals.  
Els propietaris de terrenys de titularitat privada podran autoritzar a ajuntaments, mancomunitats o agrupacions temporals de municipis la utilització del seus terrenys per als fins previstos en aquesta ordre. Aquesta autorització permetrà a les entitats locals ser beneficiàries de les ajudes que s'hi estableixen.  
No obstant el que s'estableix als paràgrafs anteriors de les ajudes per al condicionament de zones d'acampada a què es refereix l'article tercer d'aquesta ordre, només en podran ser beneficiaris els ajuntaments i les entitats, associacions o grups que, sense ànim de lucre, siguen tradicionals organitzadors de campaments com a forma d'educació en el temps lliure.  
Article tercer. Actuacions objecte de les ajudes  
Seran objecte de subvenció, en els límits percentuals indicats, els treballs següents:  
 Percentatge  
Treball màxim  
Construcció i manteniment d'àrees tallafoc  
i faixes auxiliars 80%  
Construcció i millora de pistes forestals 70%  
Construcció i millora de punts d'aigua 70%  
Conreu en altres àrees de discontinuïtat de  
masses forestals (erms, bancals, etc.) 100%  
Condicionament de zones d'acampada en  
àrees forestals 80%  
Independentment del tipus de treballs de què es tracte, les obres o treballs concrets promoguts per la mateixa Conselleria de Medi Ambient, pel fet d'estar inclosos dins de projectes que desenvolupen plans generals de prevenció, podran subvencionar-se totalment.  
Article quart  
L'import màxim unitari de la inversió que serà objecte d'ajuda serà:  
- Aclarides, podes, estassades, rompudes i altres treballs de preparació d'àrees tallafocs i faixes auxiliars: 70.000 PTA/ha (treballs de manteniment) 200.000 PTA/ha (obertura noves àrees)  
- Construcció i millora de pistes forestals: 500.000 PTA/km. a terrenys accidentats pot arribar a1.500.000 PTA/km  
- Construcció de punts d'aigua: 800.000 PTA/ud.  
- Manteniment mitjançant conreu d'altres àrees de discontinuïtat en masses forestals (erms, bancals, etc.): 25.000 PTA/ha   
- Condicionament de zones d'acampada en àrees forestals realitzat d'acord amb les especificacions establertes en el Decret 233/1994, de 8 de novembre, del Govern Valencià, pel qual es regulen les acampades i l'ús d'instal·lacions recreatives a les forests de la Comunitat Valenciana: 2.000.000 PTA/ud.  
Article cinquè. Finançament  
Les subvencions es concediran a càrrec dels pressupostos de la Generalitat Valenciana programa 442.40, Restauració i Protecció dels Recursos Naturals, capítol VII, transferències de capital, línia 1377/000/95. Per a 1995 s'estableix un import màxim de 739.164.473 pessetes.  
Article sisè. Sol·licituds i documentació  
Les sol·licituds es presentaran mitjançant un imprès normalitzat, que serà facilitat pels serveis territorials de la Conselleria de Medi Ambient.  
Les sol·licituds i tota la documentació requerida podran presentar-se als serveis territorials de la Conselleria de Medi Ambient a Alacant, Castelló i València; als centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El termini de presentació de sol·licituds serà d'un mes des de la publicació d'aquesta ordre en el Diari Oficial de la Generalitat Valenciana.  
Article setè  
A la sol·licitud caldrà adjuntar la documentació següent:  
1. Per a tots els peticionaris:  
- Declaració jurada de la propietat de la finca diligenciada per l'ajuntament.  
Quan el peticionari no siga el propietari de la finca, caldrà adjuntar-hi l'autorització o el conveni que tinga amb el propietari.  
- Imprès d'alta de tercers per a pagaments de la Generalitat Valenciana, degudament segellat per l'entitat bancària.  
- Memòria valorada dels treballs que s'hi han de fer, la qual haurà de contenir els apartats següents:  
\* Descripció de la finca amb la localització en el plànol 1:50.000 de l'Institut Geogràfic Nacional o el 1:10.000 de la Unitat de Cartografia de la Conselleria de Medi Ambiente, i també el plànol cadastral amb les parcel·les afectades o, si hi manca, qualsevol altre que permeta identificar-les.  
\* Descripció dels treballs que s'han de fer i calendari d'actuacions.  
\* Pressupost desglossat.  
\* Import de l'ajuda sol·licitada.  
- Quan l'import dels treballs supere els cinc milions de pessetes, caldrà adjuntar-hi un projecte i el pressupost signat per un tècnic competent.  
- El beneficiari estarà obligat a acreditar, d'acord amb el que estableix l'Ordre de 7 de gener de 1991, de la Conselleria d'Economia i Hisenda, que està al corrent dels pagaments a la Seguretat Social i en el compliment de les obligacions fiscals, llevat que es tracte de corporacions locals.  
2. Persones físiques:  
- Fotocòpia compulsada del document nacional d'identitat i del número d'identificació fiscal; per a les persones amb nacionalitat d'altres països membres de la Unió Europea, fotocòpia compulsada de la targeta de resident.  
- Certificat de la tresoreria territorial de la Seguretat Social on conste el règim pel qual cotitza la persona peticionària i que està al corrent de les obligacions.  
3. Persones jurídiques:  
- Còpia compulsada dels estatuts de l'entitat i escriptura de constitució o qualsevol altre document admissible en dret que ho acredite.  
- Certificat de l'acta on conste l'acord de sol·licitar les ajudes i el nomenament de representant de l'entitat per a efectuar la gestió.  
4. Entitats locals i altres entitats públiques:  
- Acord pel qual s'aprova la sol·licitud de les ajudes.  
Article vuitè  
No s'admetrà més d'una sol·licitud per finca.  
Article novè  
Les activitats previstes en la sol·licitud no podran començar-se fins que s'aprove la subvenció. Els treballs iniciats no seran objecte de subvenció o, en tot cas, en seran excloses les parts executades.  
Article deu  
Els treballs hauran d'estar acabats abans del 15 de novembre de 1995.  
En el cas de no poder acabar els treballs en la data referida, i sempre amb anterioritat a aquesta, el beneficiari podrà demanar una pròrroga, que serà concedida si hi ha raons suficients.  
Si no es compleix el termini establert per al 15 de novembre de 1995 sense la corresponent presentació de la sol·licitud pròrroga referida, o si no es compleix el termini que s'hi estableix, el beneficiari podrà perdre'n el dret.  
Article onze  
1. Les inversions i les despeses objecte d'ajuda seran revisades per un tècnic de la Conselleria de Medi Ambient, el qual expedirà un certificat de la correcta aplicació d'aquests, requisit necessari perquè el beneficiari cobre les ajudes.  
2. Els beneficiaris estan obligats a presentar la justificació de totes les despeses efectuades per a la realització de les activitats subvencionades fins arribar, almenys, al pressupost total objecte de subvenció mitjançant els següents documents:  
a) Factures amb el segell de recepció corresponent, referents a totes les despeses efectuades d'acord amb el programa subvencionat.  
b) En aquells casos en què es financien despeses de personal, còpia compulsada del contracte i de les nòmines signades per les persones que hagen treballat en les activitats, com també els justificants corresponents de les cotitzacions de la Seguretat Social i de l'ingrés en la delegació d'Hisenda de les quantitats retingudes corresponents a l'impost sobre la renda de les persones físiques.  
3. Els honoraris professionals de l'elaboració i el visat de projectes podran ser justificats com a part de la subvenció.  
4. Els peticionaris podran sol·licitar el suport tècnic de la Conselleria de Medi Ambient, en l'elaboració de les memòries i els projectes, dels treballs objecte de subvenció.  
Article dotze  
Les sol·licituds seran avaluades per unes comissions provincials que emetran informes previs a les resolucions de la concessió de les subvencions.  
Aquestes comissions provincials estaran formades pel director territorial, el cap de la Unitat Forestal, un tècnic forestal i el secretari territorial, que actuarà com a secretari de la comissió, amb veu però sense vot. El director general de Recursos Forestals podrà designar, a més dels anteriors, un tècnic d'una altra especialitat.  
Es tindran en compte els criteris de selecció següents:  
- Inclusió dels treballs en un pla de prevenció d'incendis elaborat per la Conselleria de Medi Ambient o que haja estat aprovat per aquesta en el cas que haja estat elaborat per una altra entitat o organisme.  
- Sol·licitud que agrupe diversos propietaris, la qual en el seu pla d'actuacions possibilite la defensa d'una àrea forestal definida de manera integral.  
- àrea protegida amb els treballs previstos.  
- Continuïtat en el temps dels treballs descrits.  
Establerta la selecció, la comissió elevarà la proposta d'adjudicació al director general de Recursos Forestals per a la resolució definitiva pel conseller de Medi Ambient.  
Aquesta resolució, que haurà de contenir les propostes seleccionades i l'import de les subvencions, serà publicada en el Diari Oficial de la Generalitat Valenciana, i comunicada a les persones beneficiàries.  
Article tretze. Termini de resolució de la convocatòria  
Si en el termini de tres mesos des de l'acabament de presentació d'instàncies, no hi ha resolució expressa a les sol·licituds de subvenció, s'entendrà que aquestes són desestimades.  
Article catorze. Justificació i pagament  
L'ajuda s'entendrà acceptada quan en el termini d'un mes des de la comunicació al beneficiari no hi haja renuncia expressa a aquesta.  
La subvenció es pagarà amb el règim següent:  
1. Entitats locals:  
- El 15% una vegada concedida i acceptada l'ajuda.  
- El 85% una vegada certificades les despeses segons l'article 11.  
2. La resta de peticionaris:  
- Una vegada certificades les despeses segons l'article 11.  
Article quinze  
En tot allò no regulat per aquesta ordre, regirà el que disposa el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
DISPOSICIó ADDICIONAL  
Les subvencions per al cultiu d'altres àrees de discontinuïtat i la construcció de cremadors són compatibles amb aquelles existents per a la producció d'espècies agrícoles llenyoses o altres que tinguen la mateixa finalitat. La subvenció total no podrà en cap cas superar el cost de l'activitat que ha d'executar la persona beneficiària.  
La resta de subvencions són incompatibles amb les regulades en el Reial Decret 378/1993 i l'ordre de la Conselleria de Medi Ambient que el desenvolupa per a la Comunitat Valenciana o amb altres d'altres organismes públics amb la mateixa finalitat.  
Els beneficiaris estaran obligats a comunicar a la Conselleria de Medi Ambient l'obtenció de qualsevol altra ajuda o subvenció per a la mateixa finalitat procedent de qualsevol altra administració o ens públics.  
DISPOSICIONS FINALS  
Primera  
Es faculta el director general de Recursos Forestals perquè, en l'àmbit de les seues competències, prenga les mesures necessàries per portar a terme el que disposa aquesta ordre.  
Segona  
Es delega el director general de Recursos Forestals perquè autoritze el pagament de les subvencions previstes en aquesta ordre.  
Tercera  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 4 de maig de 1995  
El conseller de Medi Ambient,  
EMèRIT BONO I MARTíNEZ


Còpia Permalink ELI